SET ปิดเช้าลบ 1 จุด เซ่นวิกฤต “ยูเครน” ไร้ทางออก-เงินเฟ้อสหรัฐฯพุ่ง
SET ปิดเช้าลบ 1 จุด ผันผวนรับความขัดแย้งรัสเซียและยูเครนยังไม่มีทางออกหลังการเจรจารอบล่าสุดไม่เป็นผล แนะเพิ่มความระมัดระวังลงทุนหลังตัวเลขเงินเฟ้อพุ่งสูงสุดรอบ 40 ปี
SET ปิดเช้าลบ 1 จุด ผันผวนรับความขัดแย้งรัสเซียและยูเครนยังไม่มีทางออกหลังการเจรจารอบล่าสุดไม่เป็นผล แนะเพิ่มความระมัดระวังลงทุนหลังตัวเลขเงินเฟ้อพุ่งสูงสุดรอบ 40 ปี
11 มี.ค. 2565

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ดัชนีตลาดหุ้นไทยในช่วงเช้าที่ผ่านมาค่อนข้างผันผวน เนื่องสถานการณ์ความขัดแย้งรัสเซียและยูเครนยังไม่มีทางออกชัดเจน หลังการเจรจาหยุดยิงของรัฐมนตรีต่างประเทศของรัสเซียและยูเครนเมื่อวานนี้ไม่มีข้อยุติ
ขณะเดียวกันยังคงต้องเพิ่มความระมัดระวังการลงทุนอย่างต่อเนื่อง เนื่องจากสหรัฐเปิดเผยตัวเลขเงินเฟ้อล่าสุดพุ่งสูงสุดในรอบ 40 ปี จึงต้องติดตามท่าทีของธนาคารกลางสหรัฐ (เฟด) ในสัปดาห์หน้าว่าจะกำหนดทิศทางนโยบายทางการเงินอย่างไร
สำหรับแนวโน้มการลงทุนในช่วงบ่ายคาดว่าดัชนีจะปรับฐานและเคลื่อนไหว Sideway ให้แนวรับ 1,630 จุด และ แนวต้าน 1,650-1,657 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 1,776.13 ล้านบาท ปิดที่ 155.00 บาท ลดลง 2.00 บาท
TTA มูลค่าการซื้อขาย 1,455.97 ล้านบาท ปิดที่ 11.40 บาท เพิ่มขึ้น 1.30 บาท
INOX มูลค่าการซื้อขาย 1,429.56 ล้านบาท ปิดที่ 1.75 บาท เพิ่มขึ้น 0.20 บาท
PTT มูลค่าการซื้อขาย 1,278.31 ล้านบาท ปิดที่ 38.75 บาท ราคาไม่เปลี่ยนแปลง
BDMS มูลค่าการซื้อขาย 1,123.55 ล้านบาท ปิดที่ 25.00 บาท ราคาไม่เปลี่ยนแปลง